tartuNLP/wikipedia-smugri-20251201 huggingface dataset:
Bernhard II (Saksi)

Bernhard II (u. 995 – 29. juuni 1059) oli Saksi hertsog aastatel 1011–1059, kolmas Billungite dünastiast, Bernhard I ja Hildegardi poeg. Lisaks oma ametikohale Saksimaal olid tal Friisimaa krahvi õigused.
Bernhard laiendas Saksi hertsogi võimu ja teda peetakse suurimaks Billungiks. Ta oli algselt Saksa-Rooma keisri Heinrich II toetaja ning saatis teda reisil Poolasse, et pidada läbirääkimisi 1018. aasta Bautzeni rahu üle. Kuid 1019.–1020. aastal mässas ta Heinrichi vastu ja saavutas Saksi hõimuseaduste tunnustamise, midagi, mida tema isa ei teinud. Seejärel naasis ta sõtta obotriitide ja lutitšitega (kaks slaavi hõimu) ning tõmbas nad oma mõjupiirkonda nende juhi Gottschalki kaudu.
Ta toetas Saksa-Rooma keisrit Konrad II 1024. aastal ja tema poega Heinrich III, kuigi ta hakkas viimast kartma selle läheduse tõttu peapiiskop Adalbert von Bremeniga, keda ta pidas spiooniks ja Saksi hertsogite juurdunud vaenlaseks. Kuigi ta oli kriitiline liitlane taanlastele, kes andsid olulise toetuse Heinrichi sõdadele Madalmaades, oli Bernhard Adalberti surmani mässu äärel. Tema ülejäänud valitsemisaeg oli siiski vaikne.
1045. aastal püstitas ta Hamburgi Alsterburgi. Ta suri 1059. aastal ja talle järgnes tema poeg Ordulf. Ta on maetud Püha Miikaeli kirikusse Lüneburgis.
Abielu ja lapsed.
Saksi hertsog Bernhard II abiellus Heinrich von Schweinfurti tütre Eilikaga. Nad said järgmised lapsed:
Mechelen

Mechelen on linn Belgias. Mechelen asub suure linna-ja tööstuspiirkonna, Brüsseli-Antwerpeni keskmes, 25 km kaugusel mõlemast linnast.
Elanikud töötavad enamasti linna lõunapoolses tööstuspiirkonnas ja põhjapoolsetes kontoripiirkondades, samuti lähedalasuvate linnade kontorites või tööstuspiirkondades.
Linnas elas Eesti päritolu maalikunstnik Michel Sittow. Ta kolis sinna 16. sajandi esimesel poolel ja oli seal kolm aastat õukonna maalikunstnik.
Ionás Nikoláou

Ionás Nikoláou (kreeka Ιωνάς Νικολάου; sündinud 21. jaanuaril 1963 Nikosias) on Küprose poliitik, ta kuulub erakonna Dimokratikós Sinagermós ridadesse. Ta oli 28. veebruarist 2013 kuni 2. maini 2019 Küprose justiitsminister.
Ta on lõpetanud Thessaloníki Aristotelese Ülikooli.
28. veebruarist 2013 kuni 2. maini 2019 Küprose justiitsminister. Ta astus 2. mail 2019 justiitsministri ametikohalt tagasi, kui võimude saamatus sarimõrvari pidurdamisega tekitas saareriigis pahameeletormi.
Näpitsfriis

Näpitsfriis (saksa keeles "Zangenfries", "Zangenmuster" 'näpitsornament', eesti keeles on selle vasteks pakutud ka terminit "tangisfriis") on germaani päritoluga ornamentaalne friis, mis moodustub kolmnurkadest ja ringidest kujundatud reljeefsetest näpitsataolistest motiividest. Tuntuim näpitsfriis paikneb 6. sajandist pärineval idagootide kuninga Theoderichi hauamonumendil Ravennas. Iseloomulik ainult rahvasterännuajale, hilisemas kunstis ei esine. Tähele on pandud selle ornamendi kontrasti roomapärase hoonega kui midagi spetsiifiliselt mitte-roomapärast, kuigi ka antiikne pärlvööt esineb hoone kaunistuste hulgas.
Näpitsfriisi taolist servakaunistust leiab Lõuna-Skandinaavia ja Jüütimaa rahvasterännuaegsetel sõlgedel.
Uusajal on ornamendimotiivi kasutatud New Yorgis Broadwayl 1927. aastal ehitatud ja 1966. aastal lammutatud Ziegfieldi teatri fassaadikujunduses.
Oletused ornamendi päritolu kohta.
Sarnane kujund on leitud Lõuna-Skandinaavia ja Jüütimaa rahvasterännuaegses kullassepakunstis, üks näide on ka kullatud hõbedast reljeefne sõlg Kirchheimist (Nürtingen, Württemberg), mida on peetud Skandinaaviast pärinevaks. Sama ornament ääristab reljeefse loomastiilis ornamendiga sõlgesid, mis on leitud Vedstrupist, Høvlsbakkest ja Hove Møllest Sjællandilt. Kuivõrd germaanlaste puithooneid pole säilinud, jääb selle kullassepakunstis hästi tuntud ornamendi esinemine ka tolleaegsetel hoonetel vaid oletuseks.
Teine seletus tuleb ette Itaalia kunsti- ja reisijuhtides, kus viidatakse S. Ferri tõlgendusele, milles võrreldakse Theoderichi mausoleumi väliskujunduse sarnasust ümmarguse telgiga: ornament peaks sel juhul kujutama riputusrõngaid, mis hoiavad ülal telgi seinu.
Brzostek

Brzostek on linn Poolas Podkarpacie vojevoodkonnas Dębica maakonnas, Brzosteki valla halduskeskus.
Brzostek asub Wisłoka jõe ääres, Dębicast umbes 19 km lõunas.
Ürikutes on Brzostekit esimest korda mainitud aastatel 1123–1125. Magdeburgi linnaõigused sai Brzostek 1367. aastal. 1934. aastal kaotas Brzostek linnaõigused, 1. jaanuaril 2009 sai aga linnaõigused tagasi.
Dylan Strome

Dylan William Strome (sündinud 7. märtsil 1997 Mississaugas Ontario provintsis) on Kanada jäähokimängija, kes mängib keskründajana NHL-i klubis Washington Capitals.
2015. aastal valis Arizona Coyotes ta NHL-i "draft"is kolmanda valikuna. Enne seda oli ta mänginud Ontario Hockey League'i (OHL) klubis Erie Otters. Hooajal 2014–15 pälvis ta OHL-i põhihooaja resultatiivseimale mängijale antava Eddie Powers Memorial Trophy, lisaks sai ta samal hooajal kõige spordimehelikumale mängijale antava William Hanley Trophy.
Coyotesi meeskonnas tegi ta oma NHL-i debüüdi 18. oktoobril 2016, kuid mängis hooajal 2016–17 põhiliselt Ottersis. Järgmisel hooajal sai ta Coyotesis juba rohkem mänguaega ja lõi liigas neli väravat, kuid mängis siiski suurem ajast AHL-is Coyotesi noorteklubis Tucson Roadrunners.
2018. aasta novembris liitus ta Chicago Blackhawksiga. Oma seni resultatiivseimal hooajal, 2018–19 lõi ta Blackhawksi meeskonnas NHL-is 17 väravat ja andis 34 väravasöötu. 26. jaanuaril 2022 tegi ta mängus Detroit Red Wingsi vastu oma esimese kübaratriki NHL-is.
2022. aasta juulis sõlmis ta üheaastase lepingu Washington Capitalsiga.
2019. aasta maailmameistrivõistlustel võitis ta Kanada jäähokikoondisega hõbemedali.
Tema vend Ryan Strome mängib samuti NHL-is.
Ordulf (Saksi)

Ordulf (mõnikord "Otto") (u. 1022 – 28. märts 1072) oli Saksi hertsog 1059. aastast, kui ta järgnes oma isale Bernhard II-le, kuni oma surmani. Ta kuulus Billungite perekonda.
Valitsemine.
Kogu tema valitsemine oli haaratud sõdadest vendidega. Ta oli selles püüdluses Taaniga liitlane ja ta tugevdas liitu abiellumisega 1042. aastal Norra kuninga Olav II Haraldssoni tütre Wulfhildiga. Nende poeg Magnus järgnes Ordulfile Saksi hertsogina.
Ordulfi teine naine Gertrude Haldenslebenist, krahv Konradi tütar, vangistati Mainzis 1076. aastal ja suri 21. veebruaril 1116. Nende poeg Bernhard suri pärast hobuselt kukkumist Lüneburgis 15. juulil teadmata aastal.
Ordulf on maetud Püha Miikaeli kirikusse Lüneburgis.
Jared McCann

Jared McCann (sündinud 31. mail 1996 Stratfordis Ontario provintsis) on Kanada jäähokimängija, kes mängib ründajana NHL-i klubis Seattle Kraken.
2015. aastal valis Vancouver Canucks ta NHL-i "draft"is 24. valikuna. Enne karjääri NHL-is mängis ta Ontario Hockey League'i klubis Sault Ste. Marie Greyhounds. 2015. aasta oktoobris tegi ta Canucksi meeskonnas oma NHL-i debüüdi.
2016. aasta mais liitus ta Florida Panthersiga. Suurema osa hooajast 2016–17 mängis ta Panthersi noorteklubis Springfield Thunderbirds AHL-is. 2019. aasta veebruaris asus ta mängima Pittsburgh Penguinsis. 2021. aasta juulis müüs Penguins McCanni mängijaõigused Toronto Maple Leafsile. Samal kuul valiti McCann "Expansion Draft"i põhjal mängima Seattle Krakeni, mis debüteeris NHL-is hooajal 2021–22.
2019. aasta maailmameistrivõistlustel võitis McCann Kanada koondises hõbemedali.
UNESCO maailmapärand Põhja-Makedoonias

Põhja-Makedoonia alal on UNESCO maailmapärandi nimistus kaks objekti ja ootenimistus neli objekti.
Nimistusse on kantud:
Ootenimistus on neli objektiː
Albaania keele murded

Albaania keeles on palju murdeid, kuid kaks suuremat murderühma on toski ja geegi, mida räägitakse vastavalt Albaania lõuna- ja põhjaosas. Kaht murderühma eraldab Škumbini jõgi.
Ajalugu.
Kirjakeel, mis võeti kasutusele aastal 1909, põhines kuni teise maailmasõjani Elbasani läheduses räägitaval lõunageegi murdel, kuid pärast sõja lõppu hakkas levima toski murderühm. Kosovo ja Põhja-Makedoonia albaanlased kasutasid peamiselt geegi varianti, kuid aastast 1974 võtsid ka nemad toski variandi omaks.
Geegi murderühm.
Geegi murderühm jaguneb neljaks murdeks: lõunageegi, keskgeegi, loode- ehk läänegeegi ja kirde- ehk idageegi murdeks. 
Lõunageegi murre.
Lõunageegi murret räägitakse Durrësis; Elbasani, Peqini ja Kavajë põhjaosas ning Struga ja Tirana kirdeosas. 
Keskgeegi murre.
Keskgeegi murret räägitakse Debaris, Gostivaris, Krujës, Peshkopis, Matis, Kumanovos, Mirditë'i ja Tetovo lõunaosas, Struga idaosas.
Loodegeegi murre.
Loodegeegi murret räägitakse Montenegros, Kosovo loodeosas, Lezhë'is, Mirditë'i loodeosas, Pukë'is ja Shkodëris.
Kirdegeegi murre.
Kirdegeegi murret räägitakse Kosovos, Preševos, Hasis, Kukësis, Tropojë'is, Mirditë'i kirdeosas ja Tetovo põhjaosas.
Toski murderühm.
Toski murderühm jaguneb viieks murdeks: põhjatoski, labi, çami, arvanitika ja arbereši murdeks. 
Põhjatoski murre.
Põhjatoski murret räägitakse Beratis, Fieris, Gramshis, Kolonjë'is, Korçë'is, Ohëris, Përmetis, Struga lõunaosas, Pogradecis, Prespas ja Vlorë'i põhjaosas.
Labi murre.
Labi murret räägitakse Vlorë'i lõunaosas, Dukatis, Himarë'is, Mallakastëris, Delvinë'is, Gjirokastëris ja Sarandë'is.
Çami murre.
Çami murret räägitakse Sarandë'i lõunaosas ja Kreeka põhjaosas.
Arvanitika murre.
Arvanitika murret räägitakse Kreeka lõunaosas Peloponnesose poolsaarel, Atikas, Euboial ja lähedal asuvatel saartel.
Arbereši murre.
Arbereši murret räägitakse Itaalia kaguosas Sitsiilial, Kalaabria poolsaarel, Basilicatas, Campanias, Molises, Abruzzos ja Apuulia poolsaarel.
Vahemurre.
Vahemurret räägitakse Elbasani, Peqini, Kavajë ja Librazhdi lõunaosas, Gramshi ja Lushnjë kesk- ja põhjaosas.
Adam Henrique

Adam Henrique (sündinud 6. veebruaril 1990 Brantfordis Ontario provintsis) on Kanada jäähokimängija, kes mängib keskründajana NHL-i klubis Edmonton Oilers.
2008. aastal valis New Jersey Devils ta NHL-i "draft"is 82. valikuna. Enne seda oli ta mänginud Ontario Hockey League'i (OHL) klubis Windsor Spitfires. Aastatel 2009 ja 2010 võitis ta Spitfiresiga Memorial Cupi võitjaks. 2010. aastal pälvis Henrique OHL-i väljalangemismängude kõige väärtuslikuma mängija auhinna Wayne Gretzky 99 Award.
NHL-is tegi ta Devilsi meeskonnas debüüdi 11. aprillil 2011. See oli tema ainus mäng NHL-is hooajal 2010–11; ülejäänud hooajal oli ta mänginud Devilsi noorteklubis Albany Devils AHL-is. Hooajal 2011–12 kuulus ta juba New Jersey Devilsi põhikoosseisu. Hooajal 2011–12 lõi ta NHL-i põhihooajal 16 väravat ja kogus 51 punkti ning valiti liiga hooaja uustulnukate sümboolsesse koosseisu. Devils jõudis hooajal 2011–12 Stanley karika finaali, kus kaotati Los Angeles Kingsile mängudega 2:4.
2017. aasta novembris kaubeldi Henrique Devilsist Anaheim Ducksi. Seal oli tema resultatiivseim hooaeg 2019/20, mil ta lõi 26 väravat ja andis 17 väravasöötu.
2024. aasta märtsis kaubeldi Henrique Devilsist Edmonton Oilersi.
2019. aasta maailmameistrivõistlustel võitis Henrique Kanada koondises hõbemedali. 2021. aastal tuli ta Kanada koondisega maailmameistriks.
338 eKr

338. aasta eKr ehk "ab urbe condita" CDXVI (416).
UNESCO maailmapärand Sloveenias

Sloveenia alal on UNESCO maailmapärandi nimistus neli objekti ja ootenimistus viis objekti.
Nimistusse on kantud:
Ootenimistus on neli objektiː
Egiptuse albaanlased

Albaanlased Egiptuses (albaania keeles "Shqiptarët në Egjipt", araabia keeles الألبان في مصر ehk "al'alban fi misr") on osaliselt assimileerunud vähemus ja osa albaania diasporaast. Kogukond hakkas kasvama Osmanite riigi haldusteenistujatest ja sõjaväelastest. Esialgu suhteliselt suur albaania kogukond on tänapäevaks oluliselt vähenenud (18 000 liiget).
Landau Teoreetilise Füüsika Instituut

Venemaa Teaduste Akadeemia Landau-nimeline Teoreetilise Füüsika Instituut (vene keeles Институт теоретической физики имени Л. Д. Ландау РАН) on Venemaa Teaduste Akadeemia teadusuurimisinstituut.
Instituut asutati 1964. aastal, varsti pärast Lev Landauga (1908–1968) juhtunud autoõnnetust. Asukohaks valiti Moskva oblastis asuv Tšernogolovka (Moskva ringteelt 43 km).
Aastatel 1964–1991 juhtis instituuti akadeemik Issaak Halatnikov.
Instituudi juures tegutseb aspirantuur.
Tallinna Katusekino

Tallinna Katusekino oli Tallinnas Viru Keskuse terrassil asunud välikino. See oli ainus regulaarselt filme näitav välikino Eestis. Kino pidas üleval Katusekino OÜ. Kino tegutses aastatel 2009–2014.
2010. aastal pälvis kino Tallinna kultuuriteo auhinna.
Tartu Memento

Tartu Memento on Tartus tegutsev mittetulundusühing, mis tegeleb Eesti iseseisvuse eest võidelnute, Nõukogude ajal represseeritute temaatikaga. Ühing kuulub Eesti Memento Liitu.
Ühingu eestvedamisel on Tartusse püstitatud mitmeid teemakohaseid mälestusmärke, näiteks Murtud Rukkilill.
Tartu Memento asutati 23. aprillil 1989 ja algul tegutses see Eesti Õigusvastaselt Represseeritute Liidu Tartu osakonnana. Esimeheks valiti Enn Tarto.
Rymanów

Rymanów on linn Poolas Podkarpacie vojevoodkonnas Krosno maakonnas, Rymanówi valla halduskeskus. Rymanów asub Krosnost umbes 14 km lõunakagus.
Rymanów sai Magdeburgi linnaõigused 1376. aastal.
Aastatel 1975–1998 kuulus Rymanów Krosno vojevoodkonna koosseisu.
Magnus (Saksi)

Magnus (u. 1045 – 23. august 1106) oli Saksi hertsog aastatel 1072–1106. Ordulfi ja Wulfhildi vanema poja ja järglasena oli ta viimane Billungitest.
Mäss.
1070. aastal, enne hertsogiks saamist, ühines ta Baieri hertsogi Otto von Northeimiga mässus Saali dünastiast keiser Heinrich IV vastu. Ottot süüdistati vandenõus mõrvata kuningas ja otsustati, ta peab võitlema oma süüdistajaga. Hertsog küsis eskorti kohtumispaigale ja tagasi. Kui sellest keelduti, keeldus ta ilmumast ja sellest tulenevalt jäeti Baierist ilma, samal ajal tema Saksimaad rüüstati. Mäss suruti maha 1071. aastal ja Magnus tabati. Magnus pandi vangi Harzburgi lossi, imposantsesse keiserlikku kindlusesse, mis põletas nii Saksi vabadusi. Teda ei vabastatud peale tema Saksi hertsogkonna troonile saamist enne, kui vabastati 70 Lüneburgis tabatud švaabimaalast.
Esimene Langensalza lahing.
1073. aastal hävitati Harzburg ja see tekitas Heinrichis viha. Ta uuendas taas konflikti Saksimaaga. Esimeses Langensalza lahingus 1075. aastal tabati Magnus taas. Pärast vabastamist ühines ta Švaabimaa hertsogi ja vastukuninga Rudolf von Rheinfeldiga ning osales Mellrichstadti lahingus (7. augustil 1078), kus ta päästis Rudolfi elu. Kuid tema ja saksid ei toetanud kunagi täielikult Švaabimaa Rudolfit ja ta leppis Heinrichiga ära, võideldes isegi kuninglikes jõududes slaavlaste vastu.
Pärand.
Magnus oli Bremeni peapiiskopi Adalberti kibestunud vaenlane, kelle tooli ta korduvate rüüsteretkedega ahistas. 1106. aastal, Heinrich IV-ga samal aastal ta suri. Tema hertsogkond anti Lothar von Supplinburgile ja tema maad jaotati tema tütarde vahel abielust Béla I tütre Sophiaga (abiellus 1071), minnes seega Wulfhilde (1075–1126) kaudu, kes abiellus Baieri hertsogi Heinrich IX-ga, Welfidele, ja Eilika (1080 – 16. jaanuar 1142) kaudu, kes abiellus krahv Otto von Ballenstedtiga, Askaniatele.
Eesti Autoriõiguste Kaitse Organisatsioon

Eesti Autoriõiguste Kaitse Organisatsioon on mittetulundusühing, mille eesmärk on kaitsta filmi-, muusikaautorite ja -tootjate õigusi ja huve Eestis. Ühing kanti Äriregistrisse 1999. Ühingu varasem nimi oli "Eesti Filmilevitajate Liit". Ühingu tegevdirektor on Erik Mandre.
Põimornament

Põimornament on ornamentaalne pinnakaunistus, mis on moodustatud reeglipäraselt või vabalt üksteisega põimunud paeltest ja joontest. Mõnikord on ornamenti põimitud ka figuure ja taimemotiive. 
Põimornament võib kaunistada raamistusi või moodustada friise ehituskunstis, raamatumaalis või keraamikas. Esines juba 3. aastatuhandel eKr Aasia maades ja hiljem Vana-Rooma kunstis. Euroopa kunsti ajaloos jäi põimornamendi kasutuse kõrgaeg 6.–10. sajandi vahele, kuid mitmesuguseid põiminguid ja sõlmemotiive kasutati ka gootikas ja renessansis ning põimornament taasavastati historitsistliku ornamendina.
Shea Theodore

Shea Theodore (sündinud 3. augustil 1995 Langleys Briti Columbia provintsis) on Kanada jäähokimängija, kes mängib kaitsjana NHL-i klubis Vegas Golden Knights.
2013. aastal valiti ta NHL-i "draft"is Anaheim Ducksi poolt 26. valikuna. Juuniorina mängis ta Western Hockey League'i klubis Seattle Thunderbirds.
Debüüdi NHL-is tegi ta hooajal 2015–16.
2018. aasta septembris sõlmis ta seitsmeaastase lepingu Vegas Golden Knightsiga.
2015. aastal tuli ta Kanada kuni 20-aastaste koondisega juunioride maailmameistriks. 2019. aasta maailmameistrivõistlustel võitis Theodore Kanada koondises hõbemedali.
Darnell Nurse

Darnell Nurse (sündinud 4. veebruaril 1995 Hamiltonis Ontario provintsis) on Kanada jäähokimängija, kes mängib kaitsjana NHL-i klubis Edmonton Oilers.
2013. aastal valis Anaheim Ducks ta NHL-i "draft"is 26. valikuna. Juuniorina mängis ta Ontario Hockey League'i klubis Sault Ste. Marie Greyhounds.
Debüüdi NHL-is tegi ta hooajal 2014–15, kuid Oilersi põhikoosseisu on ta kuulunud alates järgmisest hooajast.
2015. aastal tuli Nurse Kanada kuni 20-aastaste koondisega juunioride maailmameistriks. Ta on kuulunud Kanada jäähokikoondisse 2018. ja 2019. aasta maailmameistrivõistlustel.
Schmidti Maa Füüsika Instituut

Venemaa Teaduste Akadeemia Schmidti-nimeline Maa Füüsika Instituut (vene keeles Институт физики Земли имени О. Ю. Шмидта РАН) on Venemaa Teaduste Akadeemia teadusuurimisinstituut.
Schmidti Maa Füüsika Instituut loodi 1955. aastal Moskvas NSV Liidu Teaduste Akadeemia Geofüüsika Instituudi reorganiseerimise tulemusena. 
Juhtimine.
Aastatel 1960–1988 juhtis instituuti akadeemik Mihhail Sadovski.
339 eKr

339. aasta eKr oli 339. aasta enne meie ajaarvamist, Vana-Rooma ajaarvamise järgi "ab urbe condita" CDXV (415).
Pilzno

Pilzno on linn Poolas Podkarpacie vojevoodkonnas Dębica maakonnas, Pilzno valla halduskeskus. Pilzno asub Dębicast ligi 12 km edelas.
Esimest korda on Pilznot ürikutes mainitud 1105. aastal. Magdeburgi linnaõigused sai Pilzno 1354. aastal.
Pilzno kuulus aastatel 1975–1998 Tarnówi vojevoodkonna koosseisu.
UNESCO maailmapärand Valgevenes

Valgevene alal on UNESCO maailmapärandi nimistus neli objekti ja viis objekti kandidaati.
Nimistusse on kantud:
340 eKr

340. aasta eKr ehk "ab urbe condita" CDXIV (414).
UNESCO maailmapärand Moldovas

Moldova alal on UNESCO maailmapärandi nimistus üks objekt ja ootenimistus kaks objekti.
Nimistusse on kantud:
Ootenimistus on kaks objektiː
NSV Liidu Teaduste Akadeemia Geofüüsika Instituut

NSV Liidu Teaduste Akadeemia Geofüüsika Instituut, akronüüm GEOFIAN, (vene keeles Институт теоретической геофизики Академии наук СССР) oli NSV Liidu Teaduste Akadeemia teadusuurimisinstituut (1937–1955).
NSV Liidu Teaduste Akadeemia Teoreetilise Geofüüsika Instituut rajati akadeemik Otto Schmidti initsiatiivil 28. jaanuaril 1937 Moskvas. Ta määrati seda juhtima. Schmidt jätkas ühtlasi ka senises ametis – Põhja-meretee Peavalitsuse ülemana. 
1946. aastal liideti Teoreetilise geofüüsika instituudiga NSV Liidu Teaduste Akadeemia Seismoloogia Instituut; asutuse nimetuses toimus väike muutus: "NSV Liidu Teaduste Akadeemia Geofüüsika Instituut". Direktoriametis jätkas 1949. aastani Otto Schmidt (kes seejärel oli samas kuni elu lõpuni osakonnajuhataja). Aastatel 1949–1955 juhtis instituuti geofüüsik Grigori Gamburtsev. Gamburtsev suri juunis 1955 teaduste akadeemias peetud istungil, kus arutati tema juhitava instituudi edasist saatust.
Instituudi reorganiseerimine.
1955. aasta novembris Geofüüsika instituut reorganiseeriti ja selle baasil loodi kolm iseseisvat instituuti:
Świątniki Górne

Świątniki Górne on linn Poolas Väike-Poola vojevoodkonnas Krakówi maakonnas, Świątniki Górne valla halduskeskus. Świątniki Górne asub Krakówi kesklinnast umbes 15 km lõunas.
Esimesed andmed asula kohta (tolleaegse nimega Górki) on 11. sajandist. Küla oli Krakówi katedraalile kuuluv teenistuspaik. Elanikel oli kohustus teenida Krakówi katedraalis kirikuteenritena, valvuritena, kellalööjatena ja külastajate teejuhtidena krüptides. Esimese Poola jagamise tagajärjel läks Świątniki Górne 1772. aastal Habsburgide Austria keisririigi võimu alla. Linnaõigused sai Świątniki Górne 1997. aastal.
Jānis Bordāns

Jānis Bordāns (sündinud 21. juunil 1967 Balvis) on Läti jurist ja poliitik, ta on 2014. aastast Uue Konservatiivse Partei liider. Ta oli aastatel 2012–2014 ja 23. jaanuarist 2019 kuni 14. detsembrini 2022 Läti justiitsminister.
Ta lõpetas 1985. aastal Riia 39. Keskkooli. 1992. aastal lõpetas ta Läti Ülikooli õigusteaduskonnas.
Ta töötas 1990. aastate alguses prokuratuuris. 1992. aastast töötas ta Väliskaubanduse ministeeriumis rahvusvaheliste suhete osakonnas. 1993. aasta Läti parlamendivalimistel valiti ta Läti Tee ridades seimi liikmeks.
5. juulist 2012 kuni 22. jaanuarini 2014 oli ta (erakonna Rahvuslik Liit Kõik Läti Eest! – Isamaale ja Vabadusele/LNNK ridades) Läti justiitsminister Valdis Dombrovskise kolmandass valitsuses.
23. jaanuarist 2019 kuni 14. detsembrini 2022 oli ta (Uue Konservatiivse Partei ridades) Läti justiitsminister Arturs Krišjānis Kariņši valitsuses.
Isiklikku.
Jānis Bordāns on abielus ja tal on kolm last.
Tom Lister, Jr.

Thomas Duane "Tom" Lister, Jr. (24. juuni 1958 – 10. detsember 2020) oli Ameerika Ühendriikide näitleja.
UNESCO maailmapärand Lätis

Läti alal on UNESCO maailmapärandi nimistus kolm objekti ja ootenimistus kolm objekti.
Nimistusse on kantud:
Ootenimistus on kolm objektiː
UNESCO maailmapärand Leedus

Leedu alal on UNESCO maailmapärandi nimistus viis objekti ja ootenimistus üks objekt.
Nimistusse on kantud:
Ootenimistus on üks objektː
UNESCO maailmapärand Ukrainas

Ukraina alal on UNESCO maailmapärandi nimistus seitse objekti ja 16 objekti kandidaati.
Nimistusse on kantud:
Venemaa Teaduste Akadeemia Kosmoseuuringute Instituut

Venemaa Teaduste Akadeemia Kosmoseuuringute Instituut, akronüüm IKI, (vene keeles Институт космических исследований РАН) on Venemaa Teaduste Akadeemia teadusuurimisinstituut.
NSV Liidu Teaduste Akadeemia Kosmoseuuringute Instituut loodi akadeemik Mstislav Keldõši initsiatiivil 15. mail 1965 Moskvas. 1991. aastast on instituudil praegune nimetus.
UNESCO maailmapärand Venemaal

Venemaa alal on UNESCO maailmapärandi nimistus 29 objekti ja 22 objekti kandidaati.
Nimistusse on kantud:
Andrea Bocskor

Andrea Bocskor (ungari keeles "Bocskor Andrea"; ukraina keeles "Андрея Гейзівна Бочкор"; sündinud 11. augustil 1979 Berehoves Berehove rajoonis Ukrainas) on Ungari poliitik. 
Ta on aastast 2014 Euroopa Parlamendi liige. Ta on parlamendi kultuuri- ja hariduskomisjoni aseesimees ja kuulub ELi-Ukraina parlamentaarse assotsieerimiskomitee delegatsiooni. 
Bocskor on Fideszi liige.
Bocskor on sünnijärgne Ukraina kodanik. Ta on esimene Ukraina kodanikust Euroopa Parlamendi liige.
Czchów

Czchów (saksa keeles "Weißenkirchen") on linn Poolas Väike-Poola vojevoodkonnas Brzesko maakonnas, Czchówi valla halduskeskus.
Linn asub Dunajeci jõe ääres, Brzeskost ligikaudu 15 km lõunas ja Nowy Sączist umbes 25 km põhjas.
Ürikutes on Czchówi mainitud juba 13. sajandi algupoolel, Magdeburgi linnaõigused sai 1355. aastal. Czchów kaotas linnaõigused 1928. aastal ja sai need tagasi 2000. aastal.
Ciężkowice

Ciężkowice on linn Poolas Väike-Poola vojevoodkonnas Tarnówi maakonnas, Ciężkowice valla halduskeskus. Ciężkowice asub Tarnówist umbes 24 km lõunas.
Esimest korda on Ciężkowicet ürikutes mainitud aastatel 1123–1125. Magdeburgi linnaõigused sai Ciężkowice 1348. aastal. Ciężkowice kaotas linnaõigused 1938. aastal, kuid sai need tagasi 1998. aastal.
Baieri keel

Baieri keel (omanimetus "Boarisch", saksa keeles "Bairisch"; ungari keeles "bajor") on läänegermaani keelepiirkonda kuuluv keel, mida kõneleb suur osa Baierimaast, enamik Austriast ja Lõuna-Tiroolist (Itaalia).
Phill Niblock

Phill Niblock (2. oktoober 1933 – 8. jaanuar 2024) oli Ameerika Ühendriikide helilooja, helikunstnik, fotograaf, dokumentalist ja videokunstnik ning ühenduse Experimental Intermedia direktor. Teda peetakse minimalismi üheks teerajajaks 20. sajandi muusikas.
Niblock on tuntud oma eksperimentaalse heliloomingu poolest, milles ta kasutab eelsalvestatud heli ja mikrotonaalseid intervalle. Sünteesitud helile eelistas ta akustiliste ja elektroakustiliste instrumentide mitmekihilisi seadeid. Kontserte rikastas Niblock kaadritega oma videofilmidest.
Hoolimata oma kõrgest east lõi Phill Niblock kaasa New Yorgi muusikaelus. Teadaolevalt pole Eestis Niblocki loomingut seni avalikult ette kantud.
Bobowa

Bobowa on linn Poolas Väike-Poola vojevoodkonnas Gorlice maakonnas, Bobowa valla halduskeskus. Bobowa asub Gorlicest umbes 16 km lääneloodes.
Bobowa sai Magdeburgi linnaõigused 1339. aastal. Bobowa kaotas linnaõigused 1934. aastal ja sai need tagasi 2009. aastal.
Bobowa on traditsiooniliselt pitsikudumise keskus, seal korraldatakse rahvusvahelisi pitsikudumise festivale.
Sorbonne (täpsustus)

Sorbonne võib tähendada erinevaid asju.
Cory Schneider

Cory Franklin Schneider (sündinud 18. märtsil 1986 Marbleheadis, Massachusettsis) on Šveitsi-USA jäähokimängija, kes mängib väravavahina NHL-i klubis New York Islanders.
2004. aastal valis Vancouver Canucks ta NHL-i "draft"is 26. valikuna. Seejärel mängis ta kolm hooaega Boston College'i meeskonnas.
2007. aastal liitus ta AHL-is mängiva Vancouver Canucksi noorteklubiga Manitoba Moose. Hooajal 2008–09 valiti ta AHL-i hooaja parimaks väravavahiks. Hooajal 2010–11 sai ta Canucksi varuväravahiks. Samal hooajal pälvis ta Roberto Luongoga William M. Jennings Trophy. Järgmisel hooajal püstitas Schneider Canucksi rekordi ühel hooajal mängus keskmiselt väiksema arvu sisselastud väravate (1,96 väravat mängus) ja parima tõrjeprotsendi arvestuses (.937).
2013. aasta liitus ta New Jersey Devilsiga. 2016. aastal osales ta NHL-i tähtede mängul.
2021. aasta jaanuaris sõlmis ta üheaastase lepingu Islandersiga.
Ta on Šveitsi päritolu ja tal on ka Šveitsi kodakondsus.
Arbereši murre

Arbereši murret ehk arbereši keelt räägitakse Itaalia lõunaosas. See on albaania keele murre.
Kõnelejad.
Kõnelejaid on 2007. aasta seisuga kokku umbes 100 000. Arbereši murret räägivad arberešid, kes on 15. sajandil Osmanite riigi eest tänapäeva Itaaliasse põgenenud palgasõdurite ja sõjapõgenike järeltulijad.
Kasutus.
Arbereši murdel ei ole ametlikku staatust. Seda kasutatakse peamiselt kodus, õpetatakse mõnes üksikus koolis. Igapäevakeeles kasutavad murret peamiselt täiskasvanud ja vanurid, nooremaid inimesi on vähem, sest koolides käib õppetöö itaalia keeles. 
Kirjandust on vähe, kuid siiski on. Koostatud on ka sõnaraamat. On olemas ka arbereši murdes piibel.
Alwernia

Alwernia on linn Poolas Väike-Poola vojevoodkonnas Chrzanówi maakonnas, Alwernia valla halduskeskus. Alwernia asub Krakówi kesklinnast umbes 29 km läänes.
Alwernia sai alguse 1616. aastal, kui sinna rajati klooster. Alawernia on saanud nime Itaalias Toscanas asuva La Verna mäe järgi, kus püha Franciscuse kehale ilmusid stigmad ja kuhu hiljem rajati frantsisklaste erakla.
Alwernial on olnud linnaõigused aastatel 1778–1784, 1808–1868 ja 1879–1896. Uuesti sai Alwernia linnaõigused 1993. aastal.
Alvernias asub keemiakombinaat Zakłady Chemiczna Alwernia SA, kus toodetakse fosfori- ja kroomiühendeid.
Alwernias asub tuletõrjemuuseum.
Agutaineni keel

Agutaineni keel on Malai-Polüneesia keelte Filipiini rühma kuuluv keel, mida kõneldakse Filipiinidel Agutaya saarel Palawani provintsis.
Kõnelejate arv on umbes 15 000.
Arvanitika murre

Arvanitika murret ehk arvanitika keelt räägitakse Kreeka lõunaosas. See on albaania keele murre.
Kõnelejad.
Kõnelejaid on 2007. aasta seisuga kokku umbes 50 000. Arvanitika murret räägitakse peamiselt Lõuna-Kreeka külades. Arvanitika murret räägivad arvaniidid, kes on Kreekast paremat elu otsinud albaanlaste järeltulijad.
Kasutus.
Arvanitika murret valdab vaid vanem generatsioon, nooremad inimesed lähevad Ateenasse ja sulanduvad kreeklaste sekka. Murdel on tugev kreeka keele mõju. Arvanitika murre on väljasuremisohus, kuid alates 1980. aastatest on hakatud murret taaselustama.
Kvantväljateooria

Kvantväljateooria, ka väljade kvantteooria, (inglise keeles "quantum field theory") on teoreetilises füüsikas teoreetiline raamistik, mis ühendab klassikalise väljateooria, erirelatiivsusteooria ja kvantmehaanika ning mida kasutatakse subatomaarsete osakeste (osakestefüüsikas) ja kvaasiosakeste (kondenseeritud aine füüsikas) füüsikamudelite väljatöötamiseks. 
Ajalugu.
Kvantväljateooria areng algas 1920. aastatel valguse ja elektronide vaheliste interaktsioonide kirjeldamisega, mis kulmineerus 1940. aastatel esimese kvantväljateooria – kvantelektrodünaamika – loomisega. Peamiseks teoreetiliseks takistuseks oli peagi erinevate lõpmatusnähtude ilmumine ja püsimine häiritusarvutustes, probleem lahendati alles 1950. aastatel renormaliseerimise protseduuri leiutamisega. Teiseks suureks takistuseks oli kvantväljateooria võimetus kirjeldada nõrku ja tugevaid vastastikmõjusid. Kalibratsiooniteooria väljatöötamine ja standardmudeli loomine 1970. aastatel viisid kvantväljateooria renessansini.
Klassikaline väljateooria

Klassikaline väljateooria (inglise keeles "classical field theory") on füüsikateooria, mis ennustab, kuidas üks või mitu füüsikalist välja interakteeruvad ainega väljavõrrandite kaudu. 
Terminit "klassikaline väljateooria" tavaliselt kasutatakse nende füüsikateooriate kirjeldamiseks, mis kirjeldavad elektromagnetismi ja gravitatsiooni – kahte põhilist fundamentaalset loodusjõudu. Väljateooriaid, millesse on kaasatud kvantmehaanika, nimetatakse kvantväljateooriateks.
Füüsikalist välja võib mõista kui füüsikalise suuruse omistamist ruumi ja aja igas punktis. 
Esimesed väljateooriad, Newtoni gravitatsiooniteooria ja Maxwelli elektromagnetvälja võrrandid, töötati välja klassikalises füüsikas enne relatiivsusteooria loomist 1905. aastal ja nad tuli revideerida, et viia kooskõlla selle uue teooriaga. Seega, liigituvad klassikalised väljateooriad tavaliselt "mitterelativistlikeks" ja "relativistlikeks". 
Nüüdisaegseid väljateooriaid väljendatakse tavaliselt tensorarvutuse matemaatika abil. 
Mitterelativistlikud väljateooriad.
Mõned kõige lihtsamatest füüsikalistest väljadest on vektoriaalsed jõuväljad. Ajalooliselt esimene kord, kui välju võeti tõsiselt, oli seotud Faraday jõujoontega elektrivälja kirjeldamisel. Seejärel kirjeldati sarnaselt ka gravitatsioonivälja.
Gravitatsiooni esimene väljateooria oli Newtoni gravitatsiooniteooria. 
Elektrivälja mõiste pakkus esimest korda välja Michael Faraday. 1831. aastal avastas ta elektromagnetilise induktsiooni, kui leidis, et muutuv magnetväli tekitab ümbritseva elektrivälja. Ta kirjeldas seda nähtust Faraday induktsiooni seadusena. Aastatel 1861–1865 arendas James Clerk Maxwell nn Maxwelli võrrandid, mis ühendasid elektri- ja magnetvälja ühtsesse võrrandisüsteemi. 
Relativistlik väljateooria.
Klassikaliste väljateooriate tänapäevased määratlused nõuavad üldiselt Lorentzi kovariantsuse nõude täitmist. Väljateooria arengus on suundumus väljenduda matemaatiliselt lagranžiaane kasutades. 
Relativistlikud väljad.
Tänapäeval kaks kõige tuntumat Lorentzi kovariantset klassikalist väljateooriat on elektromagnetism ja gravitatsiooniteooria.
Väljade ühendamise katsed.
Klassikalisele füüsikale põhineva ühtse väljateooria loomise katsed on ühtse väljateooria klassikalised teooriad. Kahe maailmasõja vahelisel ajal püüdsid mitmed matemaatikud ja füüsikud, nagu Albert Einstein, Theodor Kaluza, Hermann Weyl ja Arthur Eddington, edendada ideed gravitatsiooni ühendamist elektromagnetismiga.
Pjotr Kapitsa Füüsikaprobleemide Instituut

Venemaa Teaduste Akadeemia Pjotr Kapitsa Füüsikaprobleemide Instituut, lühend IFP, (vene keeles Институт физических проблем имени П. Л. Капицы РАН) on Venemaa Teaduste Akadeemia teadusuurimisinstituut.
NSV Liidu Teaduste Akadeemia Füüsikaprobleemide Instituut loodi 1934. aastal spetsiaalselt akadeemik Pjotr Kapitsa teadusuuringute jätkamiseks kodumaal (ta oli sunnitud Inglismaalt, kus ta töötas Cambridge'i Ülikoolis, naasma Nõukogude Liitu). Pärast Pjotr Kapitsa surma (1984) nimetati instituut tema auks Pjotr Kapitsa Füüsikaprobleemide Instituudiks; 1991. aastast on instituudil praegune nimi.
2019. aasta Euroopa Parlamendi valimised Soomes

2019. aasta Euroopa Parlamendi valimised Soomes toimusid 26. mail 2019, eelhääletamine 15.–21. mail. 
Need olid kuuendad Euroopa Parlamendi valimised Soomes. Soomest valiti europarlamenti 13 saadikut. Pärast Suurbritannia lahkumist Euroopa Liidust (Brexit) saab Soome ühe lisakoha.
Kandidaadid.
Euroopa Parlamenti kandideeris 17 erakonda (neist 2 valimisliiduna), kokku 269 kandidaati. Kandidaatidest olid 163 mehed ja 106 naised ja nende keskmine vanus oli 45. Kasutati avatud nimekirju.
Tulemused.
Valituks osutusid Elsi Katainen ja Mauri Pekkarinen (Keskerakond), Sirpa Pietikäinen, Petri Sarvamaa ja Henna Virkkunen (Koonderakond), Eero Heinäluoma ja Miapetra Kumpula-Natri (SDP), Teuvo Hakkarainen ja Laura Huhtasaari (Põlissoomlased), Silvia Modig (Vasakliit), Heidi Hautala ja Ville Niinistö (Roheline Liit) ja Nils Torvalds (RKP).
Brexiti järel sai Euroopa Parlamendi liikmeks Alviina Alametsä (Roheline Liit).
James van Riemsdyk

James Frederick van Riemsdyk (sündinud 4. mail 1989 Middletownis, New Jerseys) on USA jäähokimängija, kes mängib NHL-i klubis Philadelphia Flyers vasakul äärel.
2007. aastal valiti ta NHL-i "draft"is Flyersi poolt teise valikuna. Seejärel mängis ta kaks hooaega New Hampshire'i Ülikooli meeskonnas.
Flyersiga liitus van Riemsdy hooajal 2009–10. Samal hooajal jõudis ta Flyersiga Stanley karika finaali, kus kaotati Chicago Blackhawksile. Aastatel 2012–2018 mängis ta kuus hooaega Toronto Maple Leafsis, kuid naasis 2018. aasta juulis Flyersisse.
Ta on kuulunud USA jäähokikoondisse 2014. aasta taliolümpiamängudel ning 2011. ja 2019. aasta maailmameistrivõistlustel.
Tema noorem vend Trevor van Riemsdyk mängib samuti NHL-is.
Henri Poincaré Instituut

Henri Poincaré Instituut (prantsuse keeles "Institut Henri Poincaré") on teadusuurimisinstituut Prantsusmaal Pariisis. Kuulub Sorbonne'i Ülikooli koosseisu. 
Instituut tegeleb matemaatika- ja teoreetilise füüsika uuringutega. Asub V linnaosas. Rajati 1928. aastal ja nimetati Henri Poincaré (1854–1912) mälestuse jäädvustamiseks tema järgi.
2009. aastast juhib instituuti Fieldsi medali kavaler Cédric Villani.
Poola merevägi

Poola merevägi (poola k: "Marynarka Wojenna" ehk sõjalaevastik) on Poola relvajõudude väeliik-merevägi.
Koosseis.
Poola mereväe koosseisus on kokku umbes 12 000 inimest, umbes 50 sõjalaeva ja 37 õhusõidukit.
Poola mereväe peabaas ja staap on Gdynias.
Poola mereväe koosseisus on:
Lisaks on Poola kaitseministeeriumi allvuses:
Tunnused.
Poola sõjalaeva lühend on ORP - "Okręt Rzeczypospolitej Polskiej" (Poola Vabariigi Sõjalaev). NATO riikides tavapäraseid laevaliigi tunnuse eestähti laeva pardanumbris reeglina ei kasutata.
Laevalipud
Välislingid.
Poola mereväe koduleht
Anna Stainer-Knittel

Anna Stainer-Knittel (28. juuli 1841 Elbigenalp – 28. veebruar 1915 Wattens) oli Austria portretist ja lillemaalija. 
Anna Staineri eluloo põhjal valminud romaan "Die Geier-Wally", mille autor on Wilhelmine von Hillern, on üks feministliku kirjanduse varaseid näiteid.
Elukäik.
Anna Staineri isa oli ametilt relvamees, keda iseloomustas suur temperamentsus, kuigi ta suhtus oma tütre talenti ja ambitsioonidesse üsnagi positiivselt ning julgustas teda ennast teostama. Ka tema onud Joseph Anton Koch ja Josef Alois Knittel tegelesid kunstiga – esimene oli skulptor ja teine maalikunstnik.
1859. aastal alustas Anna Knittel õpinguid Müncheni Kunstiakadeemias, kuid ei saanud täieõiguslikku luba kooliskäimiseks, sest ta oli naine. 1864. aastal oli ta sunnitud rahanappuse tõttu koju tagasi pöörduma. Selle aja jooksul maalis ta pilte oma perekonnast ja maastikest. Hiljem kolis ta Innsbrucki, kus suutis portreid maalides ennast ära elatada. 
1867. aastal abiellus Anna Knittel keraamik Engelbert Staineriga, kuigi Anna vanemad olid abielu vastu. Koosoldud aja jooksul abistas Anna Stainer-Knittel oma abikaasat, kaunistades tema valmistatud tasse, taldrikuid ja alustasse lillemustritega.
Aastatel 1868–1871 sündis neil kolm last: kaks poega ja tütar. 1873. aastal avas Anna Stainer-Knittel kunstikooli, et ka naistel oleks lõpuks ometi võimalus maalimist õppida. Kool suleti veidi enne naise surma. Tema käe all õppisid ka Maria Tilipaul-Kistler (1884–1963) ja Wilhelmine Redlich (1869–1954).
"Die Geier-Wally".
17-aastaselt laskus Anna Knittel vabatahtlikult mööda kaljuseina alla, et eemaldada sinna ehitatud kotkapesa. 19. sajandil oli see täiesti tavaline teguviis, millega sooviti vähendada kotkaste rünnakuid kohalike lambakarjade vastu. Kuna aasta varem oli sarnane katse üritada kotkapesi eemaldada lõppenud ronijate jaoks äärepealt surmaga, siis ühtegi teist vabatahtlikku ei leitud. Anna suutis kotkast kinni haarata, panna ta oma seljakotti ja ilma äpardusteta üles tagasi ronida, kuigi mõne pealtnägija väitel ründas täiskasvanud kotkas teda tagasiteel.
1863. aastal kirjeldas seda sündmust Ludwig Steub oma loos "Das Annele im Adlerhorst". Seda vahejuhtumit on hiljem kirjeldanud ka Wolf oma raamatus "Illustrirter Rundschau". Kõige kuulsam kirjeldus sellest sündmusest on Wilhelmine von Hillerni romaan "Die Geier-Wally" (inglise keeles "Vulture Maiden"; sõna "vultuur" märgib kotkast), mis ilmus 1873. aastal. Autor oli Anna Stainer-Knitteli ja tema abikaasaga tutvunud Innsbrucki külastades ning seejärel otsustanud oma loo käsikirja ümber töötada, et see oleks rohkem dramaatilisem. Wilhelmine von Hillern nimetas oma kangelanna Walburgaks (hüüdnimi Wally), dramatiseerides tema konflikte isaga ja luues omamoodi feministliku trakti.
1892. aastal kohandati lugu Alfredo Catalani ooperile "La Wally". Wilhelmine von Hillerni loo põhjal etendatud oopereist on tehtud ka mitu filmi, näiteks:
Juroki keel

Juroki keel on Põhja-Ameerika läänerannikul California osariigis räägitav keel, mis kuulub algonkini-ritva keelkonda. 
2008. aastal rääkis juroki keelt emakeelena umbes 10 inimest. Viimane emakeelena rääkija, Archie Thompson suri 2013. aastal. Keelt õpetatakse Põhja-California Klamathi jõe piirkonna koolides. Juroki hõimu kuulub umbes 5000 inimest.
Juroki keele velmamisprogramm on kõige edukam Californias. 2014. aasta seisuga õpetati juroki keelt kuues koolis. 2001. aastal algatati California Ülikoolis Berkeleys juroki keele projekt (Yurok Language Project).
Fonoloogia.
Juroki keeles on 11 vokaalfoneemi (6 lühikest ja 5 pikka) ja 29 konsonantfoneemi.
Kavli auhind

Kavli auhind (norra keeles "Kavliprisen"; inglise keeles "Kavli Prize") on teadusauhind silmapaistva panuse eest astrofüüsika, nanotehnoloogia ja neuroteaduse valdkonnas. 
Auhinna asutasid 2005. aastal ühiselt Norra Teaduste Akadeemia, Norra Haridus- ja Teadusministeerium ning Los Angeleses 2000. aastal asutatud Kavli Fond. Auhind on nimetatud norra päritolu suurärimehe ja filantroobi Fred Kavli (1927–2013) järgi. 
Auhinda jagatakse iga kahe aasta tagant alates 2008. aastast. Auhinnatseremoonial Oslos annab auhindu üle Norra kroonprints Haakon. Autasuks on kuldmedal, millega kaasneb ühe miljoni USA dollari suurune rahaline auhind.
Tomalla auhind

Tomalla auhind (inglise keeles "Tomalla Prize") on rahvusvaheline teadusauhind väljapaistvate uurimuste eest kosmoloogias ja gravitatsiooni valdkonnas.
Auhinda annab välja Tomalla Gravitatsiooniuuringute Fond, mis toetab vastavaid uuringuid Šveitsis ja üle maailma. Antakse välja iga kolme aasta tagant. Auhind asutati 1982. aastal ja on nimetatud insener Walter Tomalla järgi. Autasuga kaasneb 100 000 Šveitsi frangi suurune rahaline auhind.
Amaldi medal

Amaldi medal (itaalia keeles "Medaglia Amaldi") on teadusauhind gravitatsioonialaste uurimistööde eest.
Auhinda annab välja alates 2004. aastast iga kahe aasta tagant Itaalia teadusselts Società Italiana di Relatività Generale e Fisica della Gravitazione. Auhind on nimetatud itaalia füüsiku Edoardo Amaldi (1908–1989) järgi. Auhinnaga kaasneb rahaline autasu 10 000 eurot.
Jüri-Hain Kaljusto

Jüri-Hain Kaljusto (24. november 1937 Illuka vald (Jõhvi kihelkond) Virumaa – 12. märts 2024) oli eesti spordipedagoog ja -teadlane. 
Ta lõpetas 1956. aastal Ahtme Keskkooli, 1960. aastal Tartu Riikliku Ülikooli arstiteaduskonna kehakultuuriosakonna ja 1967. aastal Moskvas Kehakultuuri Keskinstituudi aspirantuuri. Pedagoogikakandidaat (1968), pedagoogikadoktor (1990). 
Sportima hakkas 1953. aastal Hans Puki õpilasena, ülikoolis juhendas tema suusatreeninguid Erna Abel ja kergejõustikutreeninguid Hans Torim. 
Võitnud Eesti meistrivõistlustel teatesuusatamises 1959. aastal hõbeda ja 1960. aastal pronksi. Kuulus varem Spordiühingu Jõud ja hiljem Kalevi liikmeskonda. 
Ta oli aastatel 1960–1961 Spordiühingu Jõud Võru rajooninõukogus suusa- ja kergejõustikutreener, 1961–1963 Vastseliina Keskkooli kehalise kasvatuse õpetaja, 1963–1964 Laiuse 8-klassilise Kooli direktor, 1967–1981 ja 1983–1989 TRÜ suusaspordikateedri õppejõud (1972. aastast dotsent) ja kateedrijuhataja, 1981–1983 vanemteadur ja doktorant, 1989–1992 sporditeooria kateedri juhataja (1990. aastast professor). 
Tartu suusamaratoni üks algataja (koos Herbert Abeli ja Tõnu Luigega) ning selle üks korraldaja (1979–1981), kuulunud Suusaspordiföderatsiooni presiidiumi ja treenerite nõukokku. Osales Nõukogude Liidu olümpiakoondise (suusaspordialad, poks) ja Eesti suusakoondise teaduslik-metoodilisel nõustamisel. 
Ta oli Eesti Olümpiaakadeemia asutajaliige. Eesti Karskusliidu president (1989–1991). Eesti Kehalise Kasvatuse Liidu üks asutajaid ja aastatel 1992–1995 selle esimees. Eesti Heade Templarite Organisatsiooni president aastatel 1992–2002. 
Temalt ilmus üle 150 publikatsiooni, lisaks koostas ta ka õppevahendeid.
Sahharovi kuldmedal

Sahharovi kuldmedal (vene keeles Золотая медаль имени А. Д. Сахарова) on Venemaa Teaduste Akadeemia teadusauhind väljapaistvate tööde eest tuumafüüsika, osakestefüüsika ja kosmoloogia valdkonnas. 
Sahharovi kuldmedali asutas 1990. aastal NSV Liidu Teaduste Akadeemia presiidium Andrei Sahharovi mälestuse jäädvustamiseks. Antakse välja iga viie aasta tagant.
Medali statuudi järgi võib autasustada ka välismaa teadlasi.
Püssirohuait

Püssirohuait on endisaegne hoone (ait), kus hoiti püssirohtu. Püssirohu hoidmiseks võidi kasutada ka mõne hoone keldrit (püssirohukelder) või spetsiaalset torni (püssirohutorn).
Eesti alal olid püssirohuaidad näiteks Tallinnas (Tallinna püssirohuait), Narvas, Pärnus.
Tallinna püssirohuait

Tallinna püssirohuait on püssirohuait, mis asub Tallinnas aadressil Uus tänav 37. Hoone on tunnistatud kultuurimälestiseks.
Hoone ehitati tõenäoliselt aastatel 1747–1749. Hoone oli vanuselt teine spetsiaalne püssirohuait Tallinnas. Ühekorruselise paekivihoone välisseinad on 1,8–2,0 m ja lame teravkaarne võlvlagi on 1,8–1,9 m paks. Võlvi lisatugedeks ja aknaavade kaitseks on kummalgi välisküljel neli tugipiilarit. 
Aita pääses põhjaotsast eesruumi kaudu, otstes ja külgedel olid tugipiilarite vahel valgustus- ja õhutusavad. Viimased olid põhiplaanis algselt ristikujulised, otseühendust tõkestas risti keskel asuv kiviplokk. Hoonel oli algselt madal kivikattega viilkatus, hoonet piirasid küvett ja palissaad. 1794. aastal viimased ehitati ümber, samuti lihtsustati osa külgavasid. 
19. sajandi teisel poolel läks eravaldusse ja jäi laoks. Idaseina murti uus sissepääs.
Hoones on hiljem tegutsenud ka muuseum ja kunstigalerii.
Tartu Maratoni Klassik

Tartu Maratoni Klassik on spordiürituste sari, mida korraldab Klubi Tartu Maraton. Selle nime all korraldatakse sarja alates 2022. aastast. Aastatel 2015–2021 kandis sari nime Tartu Maratoni Kuubik, 2000–2014 Tartu Neliküritus ja 1983–1999 Tartu Kolmiküritus.
Ajalugu.
Tartu Kolmiküritus.
Sarja kuulusid Tartu Maraton, Tartu Sügisjooks ja Tartu Rattaralli.
Tartu Neliküritus.
Sarja kuulusid Tartu Maraton, Tartu Jooksumaraton, Tartu Rattaralli ja 1998. aastal alguse saanud Tartu Rattamaraton. 
Tartu Maratoni Kuubik.
2007. aastal lisati korraldatavate ürituste hulka Tartu Rulluisumaraton ja 2012 Tartu Linnamaraton. 2015. aastal uuendati sarja formaati ning sari nimetati Tartu Maratoni Kuubikuks, mis sisaldas kuut võistlust:
Tartu Maratoni Klassik.
2022. aasta hooajast lõpetati rulluisumaratoni korraldamine ja sari hakkas koosnema viiest üritusest.
Eesti-Soome ühislaulupidu

Eesti-Soome (ühis)laulupidu (ka Soome-Eesti (ühis)laulupidu) oli 2000. aastal Tallinnas ja Helsingis üheaegselt toimunud Eesti ja Soome laulurühmade ühine laulupidu. Peale laulupeo toimus samal ajal Helsingis ka Eesti-Soome ühistantsupidu.
Laulupeol osales kokku umbes 10 000 lauljat, sealhulgas umbes 6800 lauljat Eestist ja 3400 lauljat Soomest.
Laulupeole eelnes pidulik rongkäik Tallinnas Vabaduse väljakult ja Helsingis Senati väljakult.
Konstantinos Adeneler ja teised v Ellinikos Organismos Galaktos (ELOG)

Konstantinos Adeneler ja Teised v Ellinikos Organismos Galaktos (ELOG) (2006) C-212/04 on Euroopa Liidu kohtulahend, milles olid täpsustatud direktiivide kaudse õigusmõju (kooskõlalise tõlgendamise) ajalised piirid.
Asjaolud.
Kreeka piimaettevõtes Ellinikos Organismos Galaktosis töötas 18 inimest (proovide võtjatena, sekretäridena, tehnikutena ja veterinaaridena). 2001. aasta maist kuni 10. juulini 2002 sõlmisid nad mitu järjestikuid tähtajalisi töölepinguid, mis kestsid kaheksa kuud. Viimased tähtajalised lepingud lõppesid 2003. aastal juunist septembrini ilma seda uuendamata.
Hagejad esitasid Kreeka kohtusse hagiavalduse, mille kohaselt nad palusid kohtult, et lepinguid tuleb käsitleda tähtajatu töölepingutena vastavalt tähtajaliste töölepingute raamlepingule, mis on lisatud EÜ tähtajalise töö direktiivile 1999/70/EMÜ. Kuid Kreeka ei võtnud lõplikku kuupäevaks ehk 10. juuliks 2002 aastaks direktiivi 1999/70/EMÜ üle.
Kreeka kohus esitas EL kohtule mittu küsimust, kuid peamine neist oli: "Kas siseriiklik kohus peab siseriiklikku õigust tõlgendama, nii palju kui võimalik, vastavuses siseriiklikku õigusesse hilinenult üle võetud direktiiviga alates kuupäevast, mil direktiiv jõustus, või kuupäevast, mil möödus ülevõtmiseks määratud tähtaeg, millest ei oldud kinni peetud?"
Kohtuotsus.
Vastates sellele küsimusele Euroopa Liidu Kohus ütles, et:
Lisaks sellele, selles asjas Euroopa Kohus sõnastas kooskõlalise eesmärgi. Euroopa Kohtu järgi kooskõlaline tõlgendamine on mõeldud juhtudeks, kui direktiivi sättel puudub vahetu õigusmõju kas seetõttu, et asjakohane säte pole sellise mõju loomiseks piisavalt selge, täpne ja tingimusteta või seetõttu, et tegemist on ainult üksikisikute vahelise vaidlusega.
Hertsegoviina

Hertsegoviina (bosnia, horvaadi ja serbia keeles "Hercegovina", kirillitsas "Херцеговина") on ajalooline piirkond Balkani poolsaarel, Bosnia ja Hertsegoviina lõunapoolne osa, põhjapoolset suuremat osa kutsutakse Bosniaks. 
Hertsegoviina ei moodusta tänapäeval iseseisvat haldusüksust.
Mõlemad ajaloolised piirkonnad, Bosnia ja Hertsegoviina, on moodustanud keskajast peale geopoliitilise terviku ja sageli kasutatakse nime Bosnia mõlema jaoks koos. Nimi Bosnia ja Hertsegoviina tuli kasutusele alles Osmanite valitsemisaja lõpus.
Hertsegoviina tähendab 'hertsogi maa'. Hertsegoviina on saanud nime 15. sajandil elanud hertsogi Stjepan Vukčić Kosača järgi, kes piirkonda valitses.
Hertsegoviina suurim linn ja ajalooline keskus on Mostar. Teised tähtsamad linnad on Stolac, Trebinje, Čapljina ja Ljubuški.
Tallinna orienteerumisneljapäevakud

Tallinna orienteerumisneljapäevakud on peamiselt Harju maakonna eri paikades toimuvad orienteerumisvõistlused. 
Võistlustega seotut koordineerib Orienteerumisklubi TON. Võistlused toimuvad neljapäeviti.
Esimene võistlus toimus 1964.
2019. aastal on kavas 23 orienteerumisneljapäevakut.
Alvin Plantinga

Alvin Carl Plantinga (sündinud 15. novembril 1932 Ann Arboris Michiganis) on Hollandi päritolu Ameerika Ühendriikide filosoof, Notre Dame'i ülikooli emeriitprofessor. Ta on analüütiline filosoof, kelle valdkonnad on religioonifilosoofia ja loogika. 
Plantinga sai 1958. aastal Yale'i Ülikoolist doktorikraadi (PhD). 1955. aastal abiellus ta Kathleen De Boeriga, neil on neli last: Carl, Jane, Harry ja Ann.
Tartu Projekt

Tartu Projekt oli Eesti arhitektuuribüroo.
Büroo ajalugu ulatub aastasse 1951, kui Estonprojekti (hilisem Eesti Projekt) juurde asutati Tartu osakond.
1991 eraldus Tartu osakond Eesti Projektist ja iseseisvus. Alus pandi OÜ-le Tartu Projekt.
Tartu Projekt kustutati Äriregistrist 2014.
Dylan Larkin

Dylan Larkin (sündinud 30. juulil 1996 Waterfordis Michiganis) on USA jäähokimängija, kes mängib keskründajana NHL-i klubis Detroit Red Wings. Ta on klubi meeskonna kapten.
2014. aastal valiti ta NHL-i "draft"is Red Wingsi poolt 15. valikuna. Enne NHL-i karjääri algust mängis ta ühe hooaja Michigani Ülikooli meeskonnas. Red Wingsi meeskonda kuulub Larkin alates hooajast 2015–16. 2021. aasta jaanuaris sai ta Red Wingsi kapteniks.
2016. aastal osales ta NHL-i tähtede mängul.
USA jäähokikoondise koosseisus on ta maailmameistrivõistlustelt võitnud kaks pronksmedalit.